ai4bharat/Pralekha huggingface dataset:
पेट्रोलियम आणि नैसर्गिक वायू मंत्रालय
एलपीजी ग्राहकांसाठी रिफिल बुकिंग पोर्टेबिलिटी सुविधा
पुणे आणि इतर काही शहरात लवकरच ही अनोखी सुविधा उपलब्ध होणार
नवी दिल्ली, 10 जून 2021
एलपीजी ग्राहकांना अधिक सक्षम करण्याच्या दृष्टीने आणि सर्वांना परवडणारी ऊर्जा उपलब्ध करून देण्याच्या माननीय पंतप्रधानांच्या दृष्टीकोनातून, एलपीजी ग्राहकांना कोणत्या वितरकांकडून एलपीजी सिलिंडर पुन्हा भरून हवा आहे याची निवड ग्राहकांनी करण्यासंदर्भातील निर्णय घेण्यात आला आहे. तेल विपणन कंपनी  मधील पत्त्यासह असलेल्या वितरकांच्या यादीमधून ग्राहकांना त्यांचा “वितरण वितरक” निवडता येईल. प्रायोगिक तत्वावर लवकरच चंडीगढ , कोयम्बतूर , गुडगाव, पुणे आणि रांची येथे ही अनोखी सुविधा उपलब्ध होणार आहे.
नोंदणीकृत लॉग इन वापरुन मोबाईल अॅप / ग्राहक पोर्टलवर एलपीजी सिलिंडर पुन्हा भरून घेण्यासाठी नोंदणी करताना वितरणाच्या वितरकांची यादी त्यांच्या कामगिरी क्रमवारीसह दर्शविली जाईल.
डिजिटल एलपीजी सेवा
तंत्रज्ञानाचा लाभ घेत ,ग्राहकांना डिजिटल मंचाद्वारे ,एलपीजी सिलिंडर भरण्यासाठी नोंदणी आणि पैसे भरण्यास मदत करण्यासाठी तेल विपणन कंपन्यांनी खालील डिजिटल उपक्रम स्वीकारले आहेत:
|
|
Mode
|
|
Indane
|
|
Bharat Gas
|
|
HPGas
|
|
Portal and Mobile App: Customers can book refill, update personal records, apply for portability, transfer of connection, address change and all other refill related services.
|
|
https://cx.indianoil.in and IndianOil One mobile app
|
|
https://my.ebharatgas.com and Hello BPCL mobile app
|
|
https://myhpgas.in and HP Pay mobile app
|
|
Refill Booking through IVRS and SMS number:
|
|
77189 55555
|
|
7715012345 / 7718012345
|
|
List of state wise telephone numbers- https://www.hindustanpetroleum.com/hpanytime
|
|
Refill Booking through Missed Call
|
|
84549 55555
|
|
7710955555
|
|
9493602222
|
|
WhatsApp
|
|
75888 88824
|
|
1800224344
|
|
9222201122
उपरोक्त डिजिटल व्यवस्थे व्यतिरिक्त, ग्राहक उमंग  अॅप किंवा भारत बिल पे सिस्टम अॅप्स आणि मंचाद्वारे त्यांचे एलपीजी सिलिंडर भरून घेण्यासाठी नोंदणी करू शकतात. याव्यतिरिक्त ग्राहक त्यांच्या ई-कॉमर्स अॅप्सद्वारे सिलिंडर भरून घेण्यासाठी नोंदणी करू शकतात आणि पैसे भरू शकतात. उदा. ऍमेझॉन , पेटीएम इ.
एलपीजी ग्राहकांसाठी एलपीजी जोडणी पोर्टेबिलिटी
त्याच भागात सेवा देणार्या दुसर्या वितरकाकडे एलपीजी जोडणीचे ऑनलाईन हस्तांतरण करण्याची सुविधा एलपीजी ग्राहकांना संबंधित तेल विपणन कंपन्यांचे वेब-पोर्टल तसेच त्यांच्या मोबाइल अॅप्सद्वारे प्रदान करण्यात आली आहे.
नोंदणीकृत लॉग इन वापरून ग्राहकांना त्यांच्या क्षेत्रातील वितरकांच्या यादीमधून त्यांच्या तेल विपणन कंपनीचा वितरक निवडता येईल आणि ग्राहकांना त्यांच्या एलपीजी जोडणीचा वितरक बदलून घेण्यासाठी पर्याय मिळेल
ही सुविधा विनामूल्य आहे आणि या सुविधेसाठी कोणतेही शुल्क किंवा हस्तांतरण शुल्क देय नाही. मे, 2021 मध्ये 55759 पोर्टेबिलिटी विनंत्या तेल विपणन कंपन्यांनी यशस्वीरित्या पूर्ण केल्या आहेत.M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
अन्न प्रक्रिया उदयोग मंत्रालय
अन्न प्रक्रिया उद्योग मंत्रालयाच्या एकूण 363.4 कोटी रुपयांच्या प्रकल्प खर्चाच्या प्रस्तावांना मंजुरी
प्रधानमंत्री किसान संपदा योजना  अंतर्गत अन्न प्रक्रिया आणि संरक्षण क्षमतांची निर्मिती/ विस्तार  तसेच अॅग्रो-प्रोसेसिंग क्लस्टर  साठी पायाभूत सुविधा निर्माण करण्याच्या योजनेंतर्गत आलेल्या प्रस्तावांचा विचार करण्यासाठी केंद्रीय अन्न प्रक्रिया उद्योग मंत्री श्री नरेंद्रसिंह तोमर यांच्या अध्यक्षतेखाली दोन आंतर-मंत्रालयीय मंजूरी समितीची  बैठक काल व्हिडिओ कॉन्फरन्सद्वारे झाली. राज्यमंत्री रामेश्वर तेली हेही बैठकीस उपस्थित होते. प्रकल्पांच्या प्रवर्तकांनी व्हिडिओ कॉन्फरन्सच्या माध्यमातून बैठकीत भाग घेतला.
आयएमएसीच्या बैठकीत मंजूर झालेल्या प्रकल्पांच्या प्रस्तावांमध्ये बागायती / कृषी उत्पादनांच्या प्रक्रियेची पातळी उंचावण्याची आणि मूल्यवर्धित होण्याची अपेक्षा आहे, ज्यामुळे शेतकऱ्यांचे उत्पन्न वाढेल आणि स्थानिक पातळीवर रोजगार निर्मिती होईल.
बैठकीत मंजूर झालेल्या प्रस्तावांचा तपशील खालीलप्रमाणे आहे.
सीईएफपीपीसी अंतर्गतः
हिमाचल प्रदेश, मणिपूर, अरुणाचल प्रदेश, महाराष्ट्र, पश्चिम बंगाल, कर्नाटक, मिझोरम आणि गुजरात राज्यात 36.30 कोटी रुपये अनुदान सहाय्यासह 113.08 कोटी रुपयांच्या एकूण प्रकल्प खर्चासह 11 प्रस्ताव.
या प्रकल्पांद्वारे 76.78 कोटी रुपयांच्या खासगी गुंतवणूकीचा लाभ होणार असून 3700 लोकांना रोजगार मिळण्याची आणि 6800 शेतकर्यांना फायदा होण्याची अपेक्षा आहे.
पीएमकेएसवाय अंतर्गत 05.05.2017 रोजी कृषी खाद्य उत्पादनांची प्रक्रिया / संवर्धन आणि अन्न प्रक्रियेचे आधुनिकीकरण / क्षमता वाढविण्यासाठी या योजनेस मंजुरी देण्यात आली. यामुळे प्रक्रियेची पातळी उंचावण्यात आणि मूल्यवर्धनात मदत होईल ज्यायोगे कृषी उत्पादनांचा अपव्यय कमी होईल.
एपीसीसाठी पायाभूत सुविधा निर्मिती अंतर्गतः
मध्य प्रदेश, आंध्र प्रदेश, कर्नाटक, महाराष्ट्र, अरुणाचल प्रदेश, आसाम आणि राजस्थान या राज्यांमध्ये 66.61 कोटी रुपये अनुदान सहाय्यासह 250.32 कोटी रुपयांच्या एकूण प्रकल्प खर्चासह 9 प्रस्ताव.
या प्रकल्पांद्वारे 183.71 कोटी रुपयांच्या खासगी गुंतवणूकीचा लाभ होणार असून 8260 लोकांना रोजगार मिळण्याची आणि 36000 शेतकर्यांना फायदा होण्याची अपेक्षा आहे.
उद्योजकांना क्लस्टर पध्दतीवर आधारित अन्न प्रक्रिया उद्योगांची स्थापना करण्यास प्रोत्साहित करण्यासाठी एपीसीसाठी पायाभूत सुविधा निर्माण करण्याच्या योजनेस पीएमकेएसवाय अंतर्गत दि. 03.05.2017 रोजी मान्यता देण्यात आली.
Jaydevi PS/V.Joshi/P.Kor
पर्यटन मंत्रालय
केंद्रीय पर्यटन मंत्र्यांची 15 राज्यांच्या पर्यटन मंत्री/अधिकाऱ्यांशी आज आभासी पद्धतीने बैठक
नवी दिल्ली, 15 ऑक्टोबर 2020
केंद्रीय सांस्कृतिक आणि पर्यटन राज्यमंत्री  प्रल्हाद सिंग पटेल यांनी आज 15 राज्यांच्या पर्यटन मंत्री/अधिकाऱ्यांशी आभासी बैठकीच्या माध्यमातून संवाद साधला. बैठकीला महाराष्ट्राचे पर्यटनमंत्री आदित्य ठाकरे, गोव्याचे पर्यटनमंत्री मनोहर आजगावकर यांची उपस्थिती होती.
देशांतर्गत पर्यटनाला चालना देण्यासाठी राज्ये/केंद्रशासित प्रदेश यांच्यात सहजतेने प्रवास सुलभ करणे. पर्यटन आणि आतिथ्य क्षेत्राला राज्ये/केंद्रशासित प्रदेशांकडून दिले जाणारे प्रोत्साहन, सुरक्षा मानदंडांचे पालन करण्यासाठी आतिथ्य क्षेत्र  चे मूल्यांकन, जागरूकता आणि प्रशिक्षण यासाठी व्यवस्था कार्यरत करणे. आतिथ्य क्षेत्राचा मजबूत डेटाबेस तयार करणे, या प्रमुख मुद्यांवर बैठकीत चर्चा झाली.
केंद्रीय पर्यटन मंत्री म्हणाले की, कोविड-19 संक्रमणाचा पर्यटन क्षेत्राला सर्वाधिक फटका बसला आहे. मात्र, परस्पर सहकार्याने आम्ही भागधारकांशी सातत्याने संपर्कात आहोत आणि पर्यटन क्षेत्राच्या पुनरुज्जीवनासाठी काही पुढाकार घेत आहोत. पर्यटन क्षेत्र लवकरच पुन्हा वेग घेईल.
प्रल्हाद पटेल यांनी सध्याच्या परिस्थितीत अत्यंत महत्त्वपूर्ण बनलेल्या पर्यटन मंत्रालयाच्या साथी  आणि निधी  उपक्रमांच्या वापरावर भर दिला. पर्यटन मंत्रालयाकडे पूर्वी केवळ 1400 हॉटेल्सची नोंद होती मात्र निधी उपक्रमामुळे आता 27000 हॉटेल्सची नोंद आहे, आणि यात वाढ होत आहे, असे त्यांनी सांगितले.
पंतप्रधानांनी संक्रमण परिस्थितीच्या अगोदर ‘देखो अपना देश’ उपक्रमाची सुरुवात केल्याचे पटेल म्हणाले. सध्याच्या परिस्थितीत आपण या उपक्रमातून देशी पर्यटनावर लक्ष केंद्रीत केले पाहिजे, यामुळे देशातील पर्यटन क्षेत्र उभारी घेईल. देशी पर्यटकांना आकर्षिक करणाऱ्या पर्यटनक्षेत्रांची निवड करण्याचे त्यांनी सर्व राज्यांच्या पर्यटनमंत्र्यांना आवाहन केले. सध्याच्या परिस्थितीत पर्यटनाला चालना देण्यासाठी सर्व राज्यांनी पर्यटकांच्या आंतरराज्यीय प्रवासासाठी एकसमान प्रोटोकॉल केला पाहिजे जेणेकरून पर्यटकांना विनात्रास प्रवास करता येईल.
प्रल्हाद पटेल यांनी सांगितले की, पर्यटन मंत्रालय एक व्यासपीठ विकसित करण्याच्या विचारात आहे, ज्यामध्ये राज्यांचे रस्ते, हॉटेल आणि सर्व पर्यटनस्थळांच्या इतर सुविधांविषयीची माहिती असेल. यात हवामान आणि पर्यटनाशी संबंधित अद्ययावत माहिती असेल. सर्व राज्यांनी अशी माहिती पर्यटन मंत्रालयाला द्यावी जेणेकरून लवकरच अशाप्रकारचे व्यासपीठ सुरू होऊ शकेल, असे मंत्री म्हणाले.
बैठकीत राज्यांनी आदिवासी पर्यटन, कृषी पर्यटन आणि अध्यात्मिक पर्यटन यासारख्या नवीन व कमी ज्ञात क्षेत्राबाबत माहिती दिली. तसेच आरोग्य आणि कुटुंब कल्याण मंत्रालयाच्या नियमावलीनुसार आणि स्थानिक परिस्थिती लक्षात घेऊन पर्यटकांच्या सुरक्षिततेला प्राधान्य देण्यात येईल असे सांगितले. देशांतर्गत पर्यटनाला प्रोत्साहन देण्यासाठी ‘देखो अपना देश’ उपक्रमाला आणखी चालना देण्याची गरज सर्व राज्यांनी व्यक्त केली.
S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
राष्ट्रपती कार्यालय
राष्ट्रपती द्रौपदी मुर्मू यांच्यावर आज लष्करी हॉस्पिटलमध्ये  मोतीबिंदूची शस्त्रक्रिया
नवी दिल्ली, 16 ऑक्टोबर 2022
राष्ट्रपती द्रौपदी मुर्मू यांच्यावर आज  रोजी नवी दिल्ली येथील लष्करी रुग्णालयात  मोतीबिंदू शस्त्रक्रिया करण्यात आली. शस्त्रक्रिया यशस्वी झाली असून त्यांना रुग्णालयातून सुट्टी देण्यात आली आहे.
R.Aghor/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 119
पंतप्रधान कार्यालय
जपानचे माजी पंतप्रधान शिन्झो आबे यांच्या दुर्दैवी निधनाने धक्का बसल्याचे सांगत पंतप्रधानांनी व्यक्त केले दुःख
शिन्झो आबे यांच्याविषयीचा अतीव आदर व्यक्त करण्यासाठी 9 जुलै 2022 रोजी एक दिवसाचा राष्ट्रीय दुखवटा जाहीर
नवी दिल्ली, 8 जुलै 2022
जपानचे माजी पंतप्रधान शिन्झो आबे यांच्या दुर्दैवी निधनाने धक्का बसल्याचे सांगत पंतप्रधानांनी दुःख व्यक्त केले आहे. शिन्झो आबे यांच्याशी असलेला स्नेहबंध आणि मैत्री पंतप्रधानांनी अधोरेखित केली आणि त्यांनी भारत-जपान संबंधांना विशेष धोरणात्मक आणि जागतिक सहकार्याच्या स्तरावर नेण्यासाठी दिलेल्या अतुलनीय योगदानावर भाष्य केले. शिन्झो आबे यांच्याविषयी असलेला आदर व्यक्त करण्यासाठी मोदी यांनी 9 जुलै 2022 रोजी एक दिवसाचा राष्ट्रीय दुखवटा जाहीर केला आहे. पंतप्रधानांनी टोक्योमध्ये त्यांच्यासोबत नुकत्याच झालेल्या बैठकीचे छायाचित्रही सामायिक केले.
ट्विटच्या मालिकेत पंतप्रधान म्हणाले;
“माझ्या सर्वात प्रिय मित्रांपैकी एक शिन्झो आबे यांच्या दुर्दैवी निधनाने मला धक्का बसला असून झालेले दुःख शब्दांपलीकडे आहे.ते एक जागतिक पातळीवरचे उत्तुंग राजकारणी व्यक्तिमत्व , एक उत्कृष्ट नेता आणि एक उल्लेखनीय प्रशासक होते. जपान आणि जगाला एका उत्तम स्तरावर पोहोचवण्यासाठी त्यांनी आपले जीवन समर्पित केले.''
माझा आबे यांच्यासोबतचा स्नेहबंध अनेक वर्षांचा आहे. गुजरातचे मुख्यमंत्री असताना माझी त्यांच्याशी ओळख झाली होती आणि मी पंतप्रधान झाल्यानंतरही आमची मैत्री कायम राहिली.अर्थव्यवस्थेबद्दल आणि जागतिक घडामोडींबद्दल त्यांना असलेल्या तीक्ष्ण अंतर्दृष्टीने माझ्यावर नेहमीच सखोल छाप पाडली.''
“माझ्या अलीकडच्या जपान दौऱ्यादरम्यान, मला आबे यांना पुन्हा भेटण्याची आणि अनेक मुद्द्यांवर चर्चा करण्याची संधी मिळाली. त्यावेळी नेहमीप्रमाणेच ते हास्यविनोद करत मनमोकळेपणाने बोलत होते आणि बारकाईने ऐकत होते. ही आमची शेवटची भेट असेल याची मला पुसटशीही कल्पना नव्हती. त्यांचे कुटुंबीय आणि जपानी लोकांप्रती माझ्या मनापासून संवेदना.''
“भारत-जपान संबंधांना विशेष धोरणात्मक आणि जागतिक सहकार्याच्या स्तरावर नेण्यासाठी आबे यांनी मोठे योगदान दिले.आज संपूर्ण भारत जपानसोबत शोकसागरात बुडाला आहे आणि या कठीण प्रसंगी आम्ही आमच्या जपानी बंधू-भगिनींसोबत एकजुटीने उभे आहोत.”
माजी पंतप्रधान शिन्झो आबे यांच्याबद्दल मनापासून आदर व्यक्त करण्यासाठी, 9 जुलै 2022 रोजी एक दिवसाचा राष्ट्रीय दुखवटा पाळण्यात येईल."
“माझा प्रिय मित्र शिन्झो आबेसोबतच्या माझ्या सर्वात अलीकडील टोक्योमधील भेटीतील एक छायाचित्र सामायिक करत आहे. भारत-जपान संबंध बळकट करण्यासाठी नेहमीच उत्साही असलेल्या त्यांनी नुकतेच जपान-भारत संघटनेचे अध्यक्षपद स्वीकारले होते.''S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
शेतकऱ्यांचे उत्पन्न वाढवण्यासाठी केंद्र सरकार करत असलेल्या प्रयत्नांविषयी पंतप्रधान नरेंद्र मोदी यांनी एक लेख शेअर केला
अन्नदाता असलेल्या शेतकऱ्यांच्या कल्याणासाठी केंद्र सरकारच्या वचनबद्धतेविषयी MyGov ट्विट थ्रेड देखील त्यांनी शेअर केले
नवी दिल्ली, 3 जून 2022
पंतप्रधान नरेंद्र मोदी यांनी narendramodi.in या संकेतस्थळावर शेतकऱ्यांचे उत्पन्न वाढवण्यासाठी सरकारच्या प्रयत्नांची माहिती असलेला लेख शेअर केला आहे.
पंतप्रधानांनी ट्विट केले आहे :
पशुपालनापासून ते मत्स्यपालनापर्यंत, वनीकरणापासून ते मधुमक्षिका पालन या मधुर क्रांतीपर्यंत, आमच्या सरकारने विविध संबंधित उपक्रमांद्वारे शेतकऱ्यांचे उत्पन्न वाढवण्यासाठी अनेक प्रयत्न केले आहेत. #8yearsOfKisanKalyan"
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
बांगलादेशच्या पंतप्रधान शेख हसीना यांनी सार्वत्रिक निवडणुका 2019 मधील जनादेशाबाबत पंतप्रधानांचे केले अभिनंदन
नवी दिल्ली, 23 मे 2019
सार्वत्रिक निवडणुका 2019 मध्ये पंतप्रधान नरेंद्र मोदी यांच्या नेतृत्वाखालील रालोआ सरकारला मिळालेल्या स्पष्ट बहुमताबद्दल बांगलादेशच्या पंतप्रधान शेख हसीना यांनी त्यांचे दूरध्वनी करुन अभिनंदन केले आहे. निकालानंतर पंतप्रधानांचे लगेचच अभिनंदन करणाऱ्या परदेशी नेत्यांपैकी त्या एक आहेत. भारत आणि बांगलादेश यांच्यातील अत्यंत जवळकीचे आणि सौहार्दाचे संबंध तसेच दोन्ही नेत्यांमधले सख्य यातून दिसून येते.
भारत-बांगलादेश संबंध नव्या उंचीवर पोहोचवण्याची शपथ दोन्ही नेत्यांनी घेतली आहे. सुरक्षा, व्यापार, वाहतूक, ऊर्जा यातील भागीदारी अधिक वृद्धिंगत करण्यासाठी आणि नागरिकांमधले संबंध अधिक दृढ करण्यासाठीच्या योजना वेगाने पूर्ण करण्याचे महत्व दोन्ही नेत्यांनी मान्य केले आहे.
वंगबंधू शेख मुजिबुर रेहमान यांची 100 वी जयंती 2020 मध्ये असून, बांगलादेश मुक्तीचा सुवर्णमहोत्सव 2021 मधे आहे. या दृष्टीने पुढील 3 वर्ष महत्वाची आहे. द्विपक्षीय संबंध अधिक मजबूत होण्यासाठी काम करण्याकरिता बैठकीसाठी लवकरात लवकर तारखा ठरवण्याबाबत दोन्ही नेत्यांमध्ये सहमती झाली आहे.
N.Sapre/S.Kakade/D.Rane
(Visitor Counter : 57
गृह मंत्रालय
आंतर-मंत्रालयीन केंद्रीय पथकाकडून ठाणे जिल्ह्यातील कोरोना परिस्थितीचा आढावा
प्रतिबंधित क्षेत्रात लॉकडाऊनची कडक अंमलबजावणी करण्याची केंद्रीय पथकाची सूचना
मुंबई, 25 एप्रिल 2020
कोविड-19 संबंधी स्थितीचं प्रत्यक्ष मूल्यमापन करण्यासाठी केंद्र सरकारने आंतर मंत्रालयीन केंद्रीय पथकाची स्थापना केली आहे. अतिरिक्त सचिव मनोज जोशी यांच्या अध्यक्षतेखाली केंद्रीय पथकाने आज कोरोनाच्या वाढत्या प्रादुर्भावाची स्थिती जाणून घेण्यासाठी ठाणे जिल्ह्याचा आढावा घेतला.
कोरोनाचा प्रादुर्भाव वाढू नये यासाठी प्रतिबंधित क्षेत्रामध्ये लॉकडाऊनची कडक अंमलबजावणी करण्याबरोबरच तातडीने सर्वेक्षण आणि वैद्यकीय तपासणी तसेच संस्थात्मक क्वारंटाईन करण्यावर भर देण्यात यावा अशा सूचना केंद्रीय पथकाचे प्रमुख अतिरिक्त सचिव मनोज जोशी यांनी केल्या.
जिल्ह्यामध्ये प्रतिबंधात्मक आदेशाची प्रभावीपणे अंमलबजावणी करण्यात यावी असेही त्यांनी यावेळी स्पष्ट केले.
अतिरिक्त सचिव मनोज जोशी यांच्या अध्यक्षतेखाली ठाणे मनपाच्या बल्लाळ सभागृहात झालेल्या बैठकीत कोविड-19 ची वाढती संख्या, प्रतिबंधात्मक उपाययोजना व त्याअनुषंगाने भविष्यात करायचे नियोजन याचा आढावा घेण्यात आला.
सर्व विभाग समन्वयाने काम करीत आहेत, ही समाधानाची बाब असली तरी जिल्ह्यात कोरोनाचा प्रादुर्भाव वाढू नये यासाठी जास्तीत जास्त संशयितांची तपासणी करण्यात यावी. प्रत्येक क्षेत्रातील फिवर क्लिनिकच्या ठिकाणी योग्य ती दक्षता घेण्यात यावी. तसेच संस्थात्मक क्वारंटाईन वाढविण्याबरोबरच अधिक चाचण्या करण्यावर भर देण्यात यावा असे जोशी यावेळी म्हणाले.
विशेषत: झोपडपट्टीच्या अथवा जास्त घरांची गर्दी असलेल्या भागांवर विशेष लक्ष केंद्रित करावे. सार्वजनिक स्वच्छतागृह आहे तेथे अधिक काळजी घेण्यात यावी अशा सूचनाही त्यांनी यावेळी केल्या.
प्रत्येक मनपाने आपल्या भागातील ज्येष्ठ नागरिकांची विशेष काळजी घ्यावी. तसेच जिल्ह्यातील सर्व ठिकाणी अन्न–धान्याचे वितरण व्यवस्थित करावे आणि नागरिकांमध्ये असलेली भीती नाहीशी करून त्यांच्यामध्ये विश्वास निर्माण करावा. तसेच कोविड व्यतिरिक्त ईतर रुग्णांना देखील उपचार मिळावेत यासाठी आवश्यक ते नियोजन करावे अशा सूचना त्यांनी यावेळी केल्या.
तत्पूर्वी या केंद्रीय पथकाने सकाळी कौशल्य हॉस्पिटल, जिल्हा सामान्य रूग्णालय, होरायझन हॉस्पिटल या कोव्हीड हॉस्पिटल्सना तसेच पारसिक नगर कळवा, अमृतनगर, मुंब्रा या ठिकाणी भेट घेवून परिस्थितीचा आढावा घेतला.
ठाणे जिल्ह्यात आरोग्य, पोलिस, महसुल प्रशासन हे संयुक्तपणे काम करीत आहे.सर्व महानगरपालिका तसेच हॉस्पिटलमध्ये पुरेश्या प्रमाणात सर्व सुविधा उपलब्ध आहेत. त्यांना आवश्यकतेनुसार सुविधांची उपलब्धता करुन देण्यात येत असल्याचे कोकण विभागीय आयुक्त श्री शिवाजीराव दौंड यांनी सांगितले.
जिल्हाधिकारी राजेश नार्वेकर यांनी जिल्ह्यात सुरु असलेल्या कम्युनिटी किचनची व अडकून पडलेल्या मजूर व कामगारांची निवास व भोजनाची व्यवस्था प्रशासन व विविध संस्थांच्या माध्यमातून करण्यात येणाऱ्या प्रयत्नांची माहिती दिली.
दरम्यान, कोविड-19 चा प्रसार आटोक्यात ठेवण्यासाठी राज्यांच्या प्रयत्नांमधे वृद्धी करण्यासाठी आणि परिस्थितीचे मुल्यांकन करण्यासाठी केंद्र सरकारकडून आंतर मंत्रालयीन केंद्रीय पथके स्थापन करण्यात आली आहेत. गुजरातसाठी दोन, तेलंगण, तामिळनाडू आणि महाराष्ट्र  या तीन राज्यांसाठी प्रत्येकी एक पथक स्थापन करण्यात आले आहे. ही पथके प्रत्यक्ष स्थळी परिस्थितीची पाहणी करून राज्य प्रशासनाला निवारणाबाबत आवश्यक सूचना करून जनहितार्थ केंद्र सरकारला अहवालही सादर करतील.
R.Tidke/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 94
आरोग्य आणि कुटुंब कल्याण मंत्रालय
18 कोटींपेक्षा अधिक चाचण्या करत भारताची एक अभूतपूर्व नोंद
राष्ट्रीय सरासरीपेक्षा 15 राज्ये / केंद्रशासित प्रदेशांचा कोरोना बाधित रुग्ण दर कमी
तिसऱ्या देशव्यापी चाचणी फेरीत 4895 सत्र केंद्र, 615 जिल्हे, 33 राज्ये / केंद्रशासित प्रदेशांचा समावेश
भारतातील कोविड – 19 च्या एकत्रित चाचण्यांच्या प्रमाणात लक्षणीय वाढ दिसून आली आहे. आज भारताने एकूण 18 कोटी चाचण्यांचा  टप्पा ओलांडला आहे.
गेल्या 24 तासात 9,16,951 चाचण्या करण्यात आल्या आहेत.
देशभरात प्रगतीपथावर असलेल्या चाण्यांच्या पायाभूत विस्तारामुळे देशातील चाचण्यांचा आलेख उंचावण्यात महत्त्वपूर्ण भूमिका बजावली आहे. 1201 शासकीय वैद्यकीय प्रयोगशाळा आणि 115 खासगी प्रयोगशाळा अशा एकूण 2316 प्रयोगशाळांमुळे दैनंदिन चाचणी क्षमतेत भरघोस वाढ झाली आहे.
उच्च स्तरावर सर्वसमावेशक व्यापक चाचण्या केल्यामुळे देखील राष्ट्रीय पातळीवरील कोरोना बाधितांचा दर खाली आणण्यास मदत झाली आहे.
एकूण चाचण्यांचा 18 कोटींचा टप्पा ओलांडल्यामुळे एकूण चाचणी दरात घट होत आहे. कोरोना बाधितांचा एकूण राष्ट्रीय दर आज 5.79 % इतका आहे. तो पाच महिन्यांच्या काळात 8.93 % वरून 5.79 % इतका खाली आला आहे.
15 राज्ये / केंद्रशासित प्रदेशांमध्ये कोरोना बाधितांचा दर हा राष्ट्रीय सरासरीपेक्षा कमी आहे. बिहारमध्ये कोरोना बाधितांचा दर 1.44 % आहे.
भारतात प्रति दशलक्ष  चाचण्यांमागे आज 130618.3 चाचण्या होत आहे. चाचण्यांच्या पायाभूत सुविधांमध्ये वाढ झाल्यामुळे टीपीएमध्ये देखील अभूतपूर्व वाढ झाली आहे.
22 राज्ये / केंद्रशासित प्रदेशांमध्ये प्रति दशलक्ष नुसार राष्ट्रीय सरासरी पेक्षा चाचण्यांचे प्रमाण बऱ्याच अंशी चांगले आहे.
13 राज्ये / केंद्रशासित प्रदेशांमध्ये प्रति दशलक्ष प्रमाणे राष्ट्रीय आकडेवारीच्या तुलनेत चाचण्यांचे प्रमाण कमी आहे आणि या भागांमध्ये चाचण्यांचे प्रमाण उच्च पातळीवर वाढविणे गरजेचे असल्याचे दिसते.
याच काळात भारतात 19,253 नव्याने बरे झालेल्या रुग्णांची नोंद झाली आहे, त्यामुळे सक्रिय रुग्णांची संख्या आणखी कमी झाली आहे. भारतात सध्या 2,24,190 सक्रीय रुग्ण असून हा आकडा भारतातील एकूण बाधित रुग्ण संख्येच्या केवळ 2.15 % इतका आहे.
आज एकूण 10,056,651 इतरे रुग्ण बरे झाले आहेत. रुग्ण बरे होण्याचा दर 96.41 % सुधारला आहे. बरे झालेले रुग्ण आणि सक्रिय रुग्ण यांच्यातील अंतर हे सातत्याने वाढत आहे आणि सध्या ते 9,832,461 इतके आहे.
बरे झालेल्या रुग्णांपैकी 78.89 % रुग्ण हे दहा राज्ये, केंद्रशासित प्रदेशांमधील आहे. केरळमध्ये 5,324 रुग्ण कोविडमधूल बरे झाले आहेत. महाराष्ट्र आणि पश्चिम बंगालमध्ये अनुक्रमे 2,890 आणि 1,136 रुग्ण बरे झाले आहेत.
गेल्या 24 तासात 18,222 रुग्णांची नोंद करण्यात आली आहे.
नवीन रुग्णांपैकी 79.83 % रुग्ण 10 राज्ये / केंद्रशासित प्रदेशांमधील आहेत.
केरळमध्ये गेल्या 24 तासात 5,142 नव्या रुग्णांची नोंद झाली आहे. काल महाराष्ट्रात 3,693 रुग्णांची तर कर्नाटकमध्ये 970 रुग्णांची नोंद झाली आहे.
गेल्या 24 तासात 228 मृत्यूंची नोंद झाली असून मृत्यूंपैकी 76.32 % मृत्यू सात राज्ये / केंद्रशासित प्रदेशांमधील आहेत.
महाराष्ट्रामध्ये 73 मृत्यूंची नोंद झाली आहे. केरमध्ये देखील 23 मृत्यूंची नोंद तर पश्चिम बंगालमध्ये 21 इतकी नोंद झाली आहे.
लसीकरणाच्या सर्व प्रकारच्या तयारीची सुनिश्चिता पाहण्यासाठी आणि कोणत्याही गोंधशाशिवाय लसीकरणासाठी प्रशासनाने घालून दिलेल्या नियमांचे पालन करण्यासाठी देशभरात घेण्यात आलेली चाचणीची काल तिसरी मोठी फेरी होती, ज्यात 33 राज्ये, केंद्रशासित प्रदेश, 615 जिल्हे आणि 4895 सत्र केंद्रांचा समावेश आहे.
.....
S.Mhatre/S.Shaikh/P.Kor
युवा व्यवहार आणि क्रीडा मंत्रालय
केंद्रीय युवक व्यवहार आणि क्रीडामंत्री अनुराग ठाकूर यांचे युवकांना स्वच्छ भारत कार्यक्रमासाठी प्रोत्साहन
चंदीगडमध्ये नेहरु युवा केंद्र संघटनेची स्वच्छता मोहीम
भारत सरकारकडून राबवल्या जात असलेल्या स्वच्छ भारत कार्यक्रमाचा एक भाग म्हणून पंजाब आणि चंदीगडच्या नेहरु युवा केंद्र संघटन या संस्थेने आज चंदीगडमध्ये सेक्टर 32 मधील एसडी महाविद्यालयाजवळच्या भागात स्वच्छता मोहीम आयोजित केली होती. केंद्रीय युवक व्यवहार आणि क्रीडा आणि माहिती आणि प्रसारणमंत्री अनुराग ठाकूर हे देखील या मोहिमेत नेहरु युवा केंद्र संघटनेच्या आणि एनएसएसच्या स्वयंसेवकांसोबत सहभागी झाले. लोकांमध्ये स्वच्छतेविषयी जागरुकता निर्माण करणे, लोकांना एकत्र आणणे आणि कचऱ्याची, विशेषतः एकदाच वापरता येणाऱ्या प्लॅस्टिकच्या कचऱ्याची योग्य प्रकारे विल्हेवाट लावण्यामध्ये त्यांचा सहभाग वाढवण्याच्या उद्देशाने स्वच्छ भारत कार्यक्रम सुरू करण्यात आला आहे, असे त्यांनी या मोहिमेनंतर सांगितले. या भव्य उपक्रमाच्या माध्यमातून शहरातील 75 लाख किलो कचरा, मुख्यत्वे प्लॅस्टिकचा कचरा जमा करण्यात येईल आणि त्याची नागरिकांच्या स्वयंस्फूर्त सहभाग आणि पाठबळाने विल्हेवाट लावण्यात येईल, असे ते म्हणाले.
केंद्रीय युवक व्यवहार आणि क्रीडा मंत्रालयाचा युवक व्यवहार विभाग आझादी का अमृत महोत्सव साजरा करण्यासाठी एक ऑक्टोबर 2021 ते 31 ऑक्टोबर 2021 दरम्यान देशव्यापी स्वच्छ भारत कार्यक्रम राबवत आहे. हा कार्यक्रम नेहरु युवा केंद्र संघटनेशी संलग्न असलेले युथ क्लब आणि राष्ट्रीय सेवा योजना  यांच्या जाळ्याच्या माध्यमातून देशातील 744 जिल्ह्यांमध्ये सहा लाख गावांमध्ये राबवण्यात येत आहे.
नागरी उड्डाण मंत्रालय
देशांतर्गत विमान वाहतुकीसाठी वाजवी भाडे आकारण्यास 24 फेब्रुवारी 2021 पर्यंत मुदतवाढ
नवी दिल्ली, 5 नोव्हेंबर 2020
वाजवी भाडे मर्यादा, ज्याअंतर्गत विमान कंपन्यांना भाडे आकारावे लागत होते त्यास हवाई वाहतूक मंत्रालयाने 24 फेब्रुवारी 2021 पर्यंत मुदतवाढ दिली आहे. वाजवी भाडे मर्यादा 21 मे 2020 पासून लागू आहे.
दैनंदिन प्रवासी वाहतूक 1 नोव्हेंबर 2020 रोजी 2.05 लाखापर्यंत पोहचली आहे. मे 2020 मध्ये जेंव्हा देशातंर्गत विमानवाहतूक सुरू झाली तेंव्हा विमान कंपन्या नियमित क्षमतेच्या 33% पर्यंत उड्डाण करण्यास सक्षम होत्या . त्याकाळात दैनंदिन प्रवासी वाहतूक 30,000 एवढी होती. 26 जून 2020 पासून 45% वाढ करण्यात आली. त्यानंतर 2 सप्टेंबर 2020 पासून मर्यादा 60% केली. सध्या विमानवाहतूक कंपन्या 60% क्षमतेने विमानवाहतूक करत आहेत.
हवाई वाहतूक मंत्रालय दररोज होणाऱ्या वाहतुकीवर लक्ष ठेऊन आहे आणि सणासुदीच्या काळात वाहतूक आणखी वाढेल अशी अपेक्षा आहे आणि प्रवाशांची रहदारी वाढल्यामुळे येणाऱ्या दिवसांमध्ये वाहतूकक्षमता 70-75% वाढवण्यात येईल.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
पंतप्रधान कार्यालय
पंतप्रधान नरेंद्र मोदी यांनी आज आसियान देशांच्या परराष्ट्र मंत्र्यांची आणि प्रतिनिधींची भेट घेतली.
पंतप्रधान नरेंद्र मोदी यांनी आज आसियान देशांच्या परराष्ट्र मंत्र्यांची आणि प्रतिनिधींची भेट घेतली.
या संदर्भात केलेल्या ट्विटमध्ये
पंतप्रधानांनी सांगितलं की " भारत-आसियान सहकार्याची ३० वर्षे साजरी करण्याच्या निमित्ताने ASEAN देशांच्या परराष्ट्र मंत्र्यांशी आणि प्रतिनिधींशी छान संवाद झाला."